stanford-oval/wikipedia huggingface dataset:
ผีเสื้อ (แมลง)
วงจรชีวิต

การเจริญเติบโตของผีเสื้อแตกต่างจากบรรดาแมลงชนิดอื่นทั้งหลาย โดยปรากฏเป็นจตุวัฏจักร ดังนี้ คือ
ระยะไข่ (Egg Stage)
ระยะหนอนหรือบุ้ง (Caterpillar Stage หรือ Larva Stage)
ระยะดักแด้ (Pupa Stage หรือ Chrysalis Stage)
ระยะเจริญวัย (Adult Butterfly Stage หรือ Imago Stage)
อนึ่ง มีความเชื่ออย่างแพร่หลายว่าผีเสื้อมีวงจรชีวิตสั้น ทั้งนี้ขึ้นอยู่กับสายพันธุ์ ผีเสื้อบางพันธุ์อาจมีอายุเพียงหนึ่งสัปดาห์ ในขณะที่บางพันธุ์มีอายุยืนถึงหนึ่งปี โดยส่วนใหญ่จะมีอายุยาวนานในระยะบุ้ง ในขณะที่แมลงชนิดอื่นอาจหยุดการเจริญเติบโตได้ในระยะไข่หรือระยะดักแด้แล้วจึงดำเนินชีวิตต่อไปในฤดูหนาว
วงจรชีวิต > ระยะไข่

ไข่ของผีเสื้อมีลักษณะของขนาด รูปร่าง สีสัน และลวดลายแตกต่างกันไป โดยขนาดของไข่นั้นจะเล็กมาก ดังนั้นจำเป็นต้องอาศัยกล้องจุลทรรศน์ในการศึกษาไข่ของผีเสื้อ เปลือกไข่ประกอบด้วยสารไคติน ที่เป็นสารชนิดเดียวกับเปลือกลำตัวของผีเสื้อและแมลงชนิดอื่นๆ และเมื่อมองผ่านกล้องจุลทรรศน์จะพบรูเปิดเล็กๆ เรียกว่า ไมโครพายล์ (micropyle) เป็นรูที่ทำให้น้ำเชื้อตัวผู้เข้าไปผสมกับไข่ของตัวเมีย
วงจรชีวิต > ระยะหนอน

ระยะที่คนเราเรียกว่า หนอน มีหลากหลายสี หลังจากตัวหนอนฟักออกจากไข่แล้ว ตัวหนอนมีลักษณะที่แตกต่างกัน อาหารอย่างแรกที่ตัวหนอนกินคือ เปลือกไข่ของตัวเอง หลังจากนั้นตัวหนอนจึงเริ่มกินใบพืช โดยเริ่มที่ใบอ่อนก่อน ซึ่งลักษณะการกินของตัวหนอนจะเริ่มจากขอบใบเข้าหากลางใบ และจะมีการลอกคราบเพื่อขยายขนาด 4-5 ครั้ง โดยตลอดระยะเวลาที่เป็นตัวหนอนนี้ มีความเปลี่ยนแปลงเกิดขึ้น นอกจากขนาดที่ใหญ่ขึ้นแล้ว บางชนิดสีสันและรูปร่างก็แตกต่างกันไปด้วย เช่น หนอนผีเสื้อหางติ่ง หนอนมะนาว ในระยะแรกๆ สีสันก็เหมือนมูลนก แต่เมื่อตัวหนอนโตขึ้นสีสันจะเปลี่ยนไป เป็นสีเขียวมีลวดลายคล้ายตาที่ส่วนอกด้วย เป็นต้น แต่ทั้งหมดมีสิ่งหนึ่งซึ่งทำให้สามารถจำแนกว่าเป็นตัวหนอนผีเสื้อได้คือ ตัวหนอนมีขาจริง 3 คู่ที่ส่วนอก และขาเทียม 4-5 คู่ที่ส่วนท้อง ตัวหนอนทั่วไปมักหากินเดี่ยวๆ แต่ก็มีบางชนิดทีระยะแรกๆ หากินกันเป็นกลุ่ม ในระยะนี้ใช้เวลาทั้งสิ้น 15 วัน  แมลงที่ลงทำลายพืชผลทางการเกษตรก็จะเป็นวัยนี้เกือบทั้งสิ้น
วงจรชีวิต > ระยะดักแด้

เมื่อตัวหนอนโตเต็มที่จะต้องมองหาสิ่งที่ที่จะลอกคราบเพื่อเข้าดักแด้ ซึ่งจะไม่สามารถเคลื่อนไหวได้แต่ภายในเปลือกดักแด้ การพัฒนาต่างๆ เกิดขึ้นตลอดเวลา เป็นระยะที่มีการสะสมอาหารไว้อย่างเต็มที่ ซึ่งเป็นที่ดึงดูดบรรดาตัวเบียนต่างๆ ตัวหนอนของผีเสื้อแต่ละชนิดจะเลือกที่เข้าดักแด้ต่างกันไป ระยะดักแด้ใช้เวลาประมาณ 7-10 วัน
วงจรชีวิต > ระยะเจริญวัย

ระยะเจริญวัยคือผีเสื้อที่มีสีสันสวยงาม เริ่มต้นนับตั้งแต่ออกจากดักแด้ โดยผีเสื้อใช่ขาดันเปลือกดักแด้ให้ปริแตกออก และผีเสื้อที่มีปีกยับยู่ยี่จะออกมา ในลักษณะห้อยหัวลงพร้อมถ่ายของเสียที่เป็นสีชมพูออกมา ในระยะแรกปีกของผีเสื้อยังไม่สามารถแผ่ได้ จำเป็นต้องมีการปั้มของเหลวเรียกว่า ฮีโมลิมพ์ เข้าไปในเส้นปีก และต้องใช้เวลา 1 ชั่วโมงในการทำให้ปีกแข็งพอที่จะใช้ในการบิน ผีเสื้อสามารถอยู่ได้ 2-3 วัน บางชนิดอยู่ได้ 1-2 สัปดาห์ขึ้นอยู่กับชนิดและแต่ละช่วงอายุขัย
ผีเสื้อในวัฒนธรรม

มนุษย์มีความผูกพันกับผีเสื้อมาเป็นระยะเวลาช้านาน ในวัฒนธรรมของหลายชนชาติ ผีเสื้อถูกเชื่อและอ้างอิงถึงต่าง ๆ เช่น ชาวจีนและชาวญี่ปุ่นเชื่อว่า ผีเสื้อ คือ วิญญาณของผู้ตาย ที่มาสื่อสารบางอย่างแก่ผู้ที่ยังผูกพัน เช่น คนรัก หรือคนในครอบครัว มีบทกวีไฮกุบทหนึ่งที่กล่าวว่า "ข้าพเจ้าเห็นดอกไม้ลอยกลับเข้าหาต้น แท้ที่จริงแล้วเป็นผีเสื้อตัวหนึ่ง" นอกจากนี้แล้วยังมีนิทานพื้นบ้านของจีน ที่กล่าวถึง ชายหนุ่มผู้หนึ่งที่มีนางไม้คู่แฝดมาหลงรักเขา โดยนางทั้งสองจะแวะเวียนมาเล่าเรื่องเกี่ยวกับผีเสื้อให้ฟังอยู่เสมอ ๆ
ในอดีต มนุษย์ไม่เคยทราบมาก่อนด้วยซ้ำว่าผีเสื้อมีที่มาจากหนอน โดยเชื่อว่าหนอนมาจากน้ำค้างที่เกาะอยู่ตามใบไม้ โดยความจริงแล้วหยดน้ำค้างนั้นคือไข่ของผีเสื้อนั่นเอง
นอกจากนี้แล้วในวัฒนธรรมร่วมสมัย ผีเสื้อยังมักถูกใช้เป็นรอยสักตามร่างกายส่วนต่าง ๆ ของมนุษย์ ในดนตรีร็อกแนวเฮฟวี่เมทัลของไทย ของวงไฮ-ร็อก มีเพลง เมืองผีเสื้อ ที่กล่าวถึง มวลผีเสื้อที่อารักขาดอกไม้สร้างความสวยงามให้แก่เมือง แต่แล้วถึงวันหนึ่งก็ต้องล่มลายลง และการกระพือปีกของผีเสื้อ ยังถูกใช้เป็นสัญลักษณ์ที่นำไปสู่การตั้งทฤษฎีผีเสื้อกระพือปีก หรือทฤษฎีเคออสอีกด้วย
ชนิดของผีเสื้อในประเทศไทย

ประเทศไทยยังไม่สามารถระบุจำนวนชนิดของผีเสื้อได้อย่างแน่นอน แต่คาดว่ามีไม่น้อยกว่า 1,300 ชนิด โดยแบ่งออกได้เป็น 5 วงศ์
วงศ์ผีเสื้อหางติ่ง (Papilionidae) พบไม่น้อยกว่า 64 ชนิด แบ่งออกได้เป็น 2 วงศ์ย่อย
วงศ์ผีเสื้อหนอนกะหล่ำ (Pieridae) พบไม่น้อยกว่า 58 ชนิด แบ่งออกได้เป็น 2 วงศ์ย่อย
วงศ์ผีเสื้อขาหน้าคู่ (Nymphalidae) พบไม่น้อยกว่า 367 ชนิด แบ่งออกได้เป็น 11 วงศ์ย่อย
วงศ์ผีเสื้อสีน้ำเงิน (Lycaenidae) พบไม่น้อยกว่า 369 ชนิด แบ่งออกได้เป็น 8 วงศ์ย่อย
วงศ์ผีเสื้อบินเร็ว (Hesperiidae) พบไม่น้อยกว่า 273 ชนิด แบ่งออกได้เป็น 3 วงศ์ย่อย
แหล่งข้อมูลอื่น

รายละเอียดผีเสื้อ เก็บถาวร 2009-02-03 ที่ เวย์แบ็กแมชชีน
Spanish butterflies แคว้นอัสตูเรียส
ชมรมรักษ์ผีเสื้อ
ตัวดึงดูดลอเรนซ์ ภาพที่คิดค้นโดย เอ็ดเวิร์ด ลอเรนซ์ ที่มีลักษณะเหมือนปีกผีเสื้อ อันเป็นที่มาของทฤษฎีเคออส
สุทิน คลังแสง

| สุทิน คลังแสงม> ป.ช. ม.ว.ม. |
| --- | --- |
สุทิน ใน พ.ศ. 2567

รัฐมนตรีว่าการกระทรวงกลาโหม
ดำรงตำแหน่ง 1 กันยายน พ.ศ. 2566 – 3 กันยายน พ.ศ. 2567 (1 ปี 2 วัน)
นายกรัฐมนตรี: เศรษฐา ทวีสิน
ก่อนหน้า: ประยุทธ์ จันทร์โอชา
ถัดไป: ภูมิธรรม เวชยชัย
ประธานคณะกรรมการประสานงานฝ่ายค้านในระบบรัฐสภาในสภาผู้แทนราษฎร
ดำรงตำแหน่ง 11 กุมภาพันธ์ พ.ศ. 2563 – 20 มีนาคม พ.ศ. 2566 (3 ปี 1 เดือน 9 วัน)
ผู้นำฝ่ายค้าน: สมพงษ์ อมรวิวัฒน์ ชลน่าน ศรีแก้ว
ก่อนหน้า: จุรินทร์ ลักษณวิศิษฎ์
ถัดไป: ปกรณ์วุฒิ อุดมพิพัฒน์สกุล
สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 9 เดือน 20 วัน)
สมาชิกสภาผู้แทนราษฎรจังหวัดมหาสารคาม
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566 (3 ปี 11 เดือน 24 วัน)
ก่อนหน้า: กุสุมาลวตี ศิริโกมุท
ถัดไป: รัฐ คลังแสง
 
ข้อมูลส่วนบุคคล
เกิด: 9 มีนาคม พ.ศ. 2504 (63 ปี) อำเภอเชียงยืน จังหวัดมหาสารคาม ประเทศไทย
พรรคการเมือง: ไทยรักไทย (2541–2549) พลังประชาชน (2550–2551) เพื่อไทย (2555–ปัจจุบัน)
คู่สมรส: ฉวีวรรณ คลังแสง (สมรส 2525)
บุตร: 2 คน
ศิษย์เก่า: มหาวิทยาลัยมหาสารคาม มหาวิทยาลัยมคธ
อาชีพ:  อาจารย์  นักการเมือง 
ทรัพย์สินสุทธิ: 16.4 ล้านบาท (พ.ศ. 2568)
ลายมือชื่อ: 

สุทิน คลังแสง ม.ป.ช. ม.ว.ม. (เกิด 9 มีนาคม พ.ศ. 2504) ชื่อเล่น ทิน เป็นอาจารย์และนักการเมืองชาวไทย อดีตรัฐมนตรีว่าการกระทรวงกลาโหม ในรัฐบาลเศรษฐา ทวีสิน โดยเป็นพลเรือนคนแรกของไทยที่ดำรงตำแหน่งนี้โดยไม่ได้ดำรงตำแหน่งนายกรัฐมนตรีควบคู่ไปด้วย สมาชิกสภาผู้แทนราษฎรแบบบัญชีรายชื่อ อดีตสมาชิกสภาผู้แทนราษฎร เขต 5 จังหวัดมหาสารคาม อดีตรองหัวหน้าพรรคเพื่อไทย อดีตประธานคณะกรรมการประสานงานพรรคร่วมฝ่ายค้าน (ประธานวิปฝ่ายค้าน) อดีตรองโฆษกพรรคไทยรักไทย และอดีตประธานแนวร่วมประชาธิปไตยต่อต้านเผด็จการแห่งชาติ จังหวัดมหาสารคาม
ประวัติ

สุทิน เกิดเมื่อวันที่ 9 มีนาคม พ.ศ. 2504 ที่อำเภอเชียงยืน จังหวัดมหาสารคาม เป็นบุตรนายเคน นางทับ คลังแสง ด้านครอบครัวสมรสกับฉวีวรรณ คลังแสง (สกุลเดิม: วงษ์ปัจฉิม) อดีตผู้ช่วยรัฐมนตรีประจำกระทรวงศึกษาธิการ มีบุตร 2 คน คือ รัฐ คลังแสง สมาชิกสภาผู้แทนราษฎรจังหวัดมหาสารคาม และนางสาวฐาธิปัตย์ คลังแสง
สุทินสำเร็จการศึกษาระดับปริญญาตรี ศึกษาศาสตรบัณฑิต จากมหาวิทยาลัยศรีนครินทรวิโรฒ มหาสารคาม  ระดับปริญญาโท สาขาไทยคดีศึกษา จากมหาวิทยาลัยมหาสารคาม และ Doctor of Philosophy Magadh University ประเทศอินเดีย นอกจากนั้นยังผ่านการศึกษาอบรมหลักสูตรการเมืองการปกครองระบอบประชาธิปไตยจากสถาบันพระปกเกล้า
การทำงาน > สมาชิกสภาผู้แทนราษฎร

สุทินเป็นสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย พ.ศ. 2544 และ 2548 ต่อมาจึงได้มาสมัครในระบบเขตเลือกตั้งที่จังหวัดมหาสารคาม ในนามพรรคพลังประชาชน ซึ่งต่อมาได้ย้ายมาสังกัดพรรคเพื่อไทย และได้รับตำแหน่งประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์กรมหาชน และกองทุน สภาผู้แทนราษฎร ชุดที่ 23
ในปี พ.ศ. 2551 เขาถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน
สุทินเป็นสมาชิกสภาผู้แทนราษฎร จังหวัดมหาสารคาม พรรคเพื่อไทย ในฐานะประธานคณะกรรมการประสานงานพรรคการเมืองฝ่ายค้านในสภาผู้แทนราษฎร เป็นผู้ที่บทบาทสำคัญเป็นอย่างยิ่งในการทำหน้าที่อภิปรายในสภาผู้แทนราษฎรของเมืองไทยในฐานะผู้นำฝ่ายค้านได้อย่างมีประสิทธิภาพ ในการประชุมอภิปรายไม่ไว้วางใจการตรวจสอบและการทำงานของคณะรัฐมนตรีในรัฐบาลของพลเอกประยุทธ์ จันทร์โอชา ในหลายครั้ง เช่น การอภิปรายคุณสมบัตินายกรัฐมนตรี การกล่าวอภิปรายในญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ในวาระการประชุมสภาผู้แทนราษฎร ชุดที่ 25 การอภิปรายระเบียบวาระการประชุมร่วมกันของรัฐสภา การอภิปรายพิจารณาร่างรัฐธรรมนูญแก้ไขเพิ่มเติม 13 ฉบับ[ต้องการอ้างอิง]
ในปี พ.ศ. 2563 เขาได้รับเลือกจากที่ประชุมใหญ่ให้เป็นรองหัวหน้าพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 9 และได้รับการเลือกตั้ง เนื่องจากผลการเลือกตั้งแบบบัญชีรายชื่อ พรรคเพื่อไทยได้ 29 ที่นั่ง คือผู้สมัครของพรรคในลำดับที่ 1-29
การทำงาน > การดำรงตำแหน่งรัฐมนตรีว่าการกระทรวงกลาโหม

ในวันที่ 1 กันยายน พ.ศ. 2566 เขาได้รับการแต่งตั้งเป็นรัฐมนตรีว่าการกระทรวงกลาโหม ซึ่งถือเป็นพลเรือนที่ดำรงตำแหน่งนี้โดยมิได้ควบตำแหน่งนายกรัฐมนตรีเป็นคนแรกของประเทศไทย สองวันต่อมาเขาพร้อมด้วย เศรษฐา ทวีสิน และปานปรีย์ พหิทธานุกร ได้ร่วมรับประทานอาหารกลางวันและแลกเปลี่ยนความคิดเห็นกับพลเอก ทรงวิทย์ หนุนภักดี ว่าที่ผู้บัญชาการทหารสูงสุด, พลเอก เจริญชัย หินเธาว์ ว่าที่ผู้บัญชาการทหารบก และพลเรือเอก อะดุง พันธุ์เอี่ยม ว่าที่ผู้บัญชาการทหารเรือ ณ โรงแรมโรสวู้ด กรุงเทพ ถนนเพลินจิต หลังการพูดคุยเขากล่าวว่าจะปรับการเกณฑ์ทหารเป็นแบบสมัครใจในเดือนเมษายน พ.ศ. 2567 อีกทั้งจะมีการปรับจำนวนนายพลให้ลดลงอีกด้วย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

ข้อมูลสมาชิกสภาผู้แทนราษฎร
| ก่อนหน้า |  | สุทิน คลังแสง |  | ถัดไป |
| --- | --- | --- | --- | --- |
| ประยุทธ์ จันทร์โอชา |  |   รัฐมนตรีว่าการกระทรวงกลาโหม (ครม. 63)   (1 กันยายน พ.ศ. 2566 - 4 กันยนยน พ.ศ.2567) |  | ภูมิธรรม เวชยชัย |
สุดาวรรณ หวังศุภกิจโกศล

| สุดาวรรณ​ หวัง​ศุภกิจ​โกศล​ป> ช. |
| --- | --- |
สุดาวรรณ ใน พ.ศ. 2567

รัฐมนตรีว่าการกระทรวงวัฒนธรรม
อยู่ในวาระ
เริ่มดำรงตำแหน่ง  27 เมษายน พ.ศ. 2567   (314 วัน)
นายกรัฐมนตรี: เศรษฐา ทวีสิน แพทองธาร ชินวัตร
ก่อนหน้า: เสริมศักดิ์ พงษ์พานิช
รัฐมนตรีว่าการกระทรวงการท่องเที่ยวและกีฬา
ดำรงตำแหน่ง 1 กันยายน พ.ศ. 2566 – 27 เมษายน พ.ศ. 2567 (237 วัน)
นายกรัฐมนตรี: เศรษฐา ทวีสิน
ก่อนหน้า: พิพัฒน์ รัชกิจประการ
ถัดไป: เสริมศักดิ์ พงษ์พานิช
 
ข้อมูลส่วนบุคคล
เกิด: 8 สิงหาคม พ.ศ. 2525 (42 ปี) อำเภอเสิงสาง จังหวัดนครราชสีมา
พรรคการเมือง: เพื่อไทย (2566–ปัจจุบัน)
บุพการี: วีรศักดิ์ หวังศุภกิจโกศล (บิดา) ยลดา หวังศุภกิจโกศล (มารดา)
ทรัพย์สินสุทธิ: 749 ล้านบาท (พ.ศ. 2568)
ลายมือชื่อ: 

สุดาวรรณ หวังศุภกิจโกศล (เกิด 8 สิงหาคม พ.ศ. 2525) ชื่อเล่น ปุ๋ง เป็นนักการเมืองชาวไทย ปัจจุบันดำรงตำแหน่งรัฐมนตรีว่าการกระทรวงวัฒนธรรม ในรัฐบาลแพทองธาร ชินวัตร อดีตสมาชิกสภาผู้แทนราษฎร แบบบัญชีรายชื่อ อดีตรัฐมนตรีว่าการกระทรวงการท่องเที่ยวและกีฬา
ประวัติ

สุดาวรรณ เกิดเมื่อวันที่ 8 สิงหาคม พ.ศ. 2525 เป็นบุตรนายวีรศักดิ์ นางยลดา หวังศุภกิจโกศล เป็นพี่สาวของอาทิตย์ หวังศุภกิจโกศล สส.จังหวัดนครราชสีมา สำเร็จการศึกษาด้านเทคโนโลยีธรณี จากสำนักวิชาวิศวกรรมศาสตร์ มหาวิทยาลัยเทคโนโลยีสุรนารี
การทำงาน

สุดาวรรณ เคยเป็น กรรมการผู้จัดการ บริษัท แป้งมันเอี่ยมเฮงอุตสาหกรรม จำกัด ก่อนที่จะเข้าสู่การเมือง จากนั้น เธอลงรับสมัคร สมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ในระบบบัญชีรายชื่อ สังกัดพรรคเพื่อไทย และได้รับการเลือกตั้ง ในวันที่ 14 พฤษภาคม พ.ศ. 2566 ต่อมาเมื่อวันที่ 1 กันยายน พ.ศ. 2566 เธอได้รับการแต่งตั้งให้ดำรงตำแหน่งรัฐมนตรีว่าการกระทรวงการท่องเที่ยวและกีฬา โดยเป็นรัฐมนตรีอายุน้อยที่สุดในคณะรัฐมนตรีของเศรษฐา ทวีสินในขณะนั้น เดือนเมษายนปีถัดมาเธอได้รับการแต่งตั้งเป็นรัฐมนตรีว่าการกระทรวงวัฒนธรรม สลับตำแหน่งกับเสริมศักดิ์ พงษ์พานิช และได้รับการแต่งตั้งในตำแหน่งเดิมในรัฐบาลแพทองธาร ชินวัตร
การทำงาน > สมาชิกสภาผู้แทนราษฎร

สุดาวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคเพื่อไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
อารักษ์ อมรศุภศิริ

| อารักษ์ อมรศุภศิริ |
| --- | --- |

สารนิเทศภูมิหลัง
ชื่อเกิด: อารักษ์ อมรศุภศิริ
เกิด: 2 กันยายน พ.ศ. 2527 (40 ปี) กรุงเทพมหานคร ประเทศไทย
อาชีพ: นักดนตรี นักแต่งเพลง นักแสดง นายแบบ
ปีที่แสดง: พ.ศ. 2548–ปัจจุบัน
สังกัด: วอท เดอะ ดัก บีลีฟ เรคคอร์ดส สมอลล์รูม จีเอ็มเอ็ม แกรมมี่
อารักษ์ อมรศุภศิริ (เกิด 2 กันยายน พ.ศ. 2527) ชื่อเล่น เป้ เป็นนักดนตรี นักแต่งเพลง นักแสดง และนายแบบชาวไทย เข้าสู่วงการบันเทิงจากการเดินแบบ ก่อนจะมีผลงานเพลงในฐานะมือกีต้าร์ของวงสเลอ และเริ่มเป็นที่รู้จักจากผลงานภาพยนตร์เรื่อง บอดี้ศพ 19
ประวัติ

อารักษ์ อมรศุภศิริ เกิดเมื่อวันอาทิตย์ที่ 2  กันยายน พ.ศ. 2527 เป็นลูกชายคนโตของไพโรจน์ อมรศุภศิริ และระเบียบ ศรียี่ทอง มีน้องสาว 1 คน ชื่อมาริสา อมรศุภศิริ (ชื่อเล่น : ปอม)
ประวัติ > การศึกษา

เป้ อารักษ์ อมรศุภศิริ จาการศึกษาระดับอนุบาลจากโรงเรียนอนุบาลจันทร์เจ้า ระดับประถมศึกษาถึงมัธยมศึกษาปีที่ 2 จากโรงเรียนอัสสัมชัญ และมัธยมศึกษาปีที่ 3 - 6 จากโรงเรียนสาธิตมหาวิทยาลัยศรีนครินทรวิโรฒ ประสานมิตร และระดับปริญญาตรีจากสาขาธุรกิจระหว่างประเทศ วิทยาลัยนานาชาติ มหาวิทยาลัยมหิดล
ผลงาน

อารักษ์ เข้าสู่วงการบันเทินจากบารเดินแบบ และ ถ่ายแบบลงนิตยสารแฟชั่น ขณะเป็นนักศึกษาฝึกงานอยู่ที ่ บริษัท เกรย์ ฮาวนด์
ผลงาน > เพลง > วงสเลอ

ในปี พ.ศ. 2548 อารักษ์ ถูกชักชวนให้เข้าร่ว มวงสเลอในฐานะมือกีต้าร์ ซึ่งในขณะนั้นประกอบด้วยสมาชิกอีก 4 คน ได้แก่ จักรพันธ์ บุณยะมัต (ชื่อเล่น : เย่ ; ตำแหน่ง : ร้องนำ) ธิติพันธุ์ อนะวัชพงษ์ (ชื่อเล่น : เอม ; ตำแหน่ง : กลอง) ธนันต์ บุญญธนาภิวัฒน์ (ชื่อเล่น : บู้ ; ตำแหน่ง : เบส) และ ธีรวัต อุทัย (ชื่อเล่น : แบงค์ ; ตำแหน่ง : ทรัมเปต) หลังจากตระเวนเล่นคอนเสิร์ตตามงานดนตรีนอกกระแส ควบคู่ไปกับการทำเดโมส่งค่ายเพลง ในปี พ.ศ. 2549 วงสเลอ ก็ได้ออกอัลบั้มเต็มชุดแรก (Boo!) ในสังกัด สมอลล์รูม ด้วยแนวเพลงสไตล์อัลเทอร์เนทีฟร็อก
วงสเลอ เริ่มเป็นที่รู้จักในฐานะคลื่นลูกใหม่ของวงการดนตรีนอกกระแสในไทย และ ได้รับเชิญจาก นอยซ์เดอลุกซ์ เรคคอร์ดส ให้ไปเล่นคอนเสิร์ตที่ เมืองฮัลเลอ ประเทศเยอรมนี ก่อนอัลบั้มชุดที่สองของวงสเลอ (Bum) จะออกจำหน่ายในปี พ.ศ. 2551
ต่อมาในปี พ.ศ. 2553 อารักษ์ ได้ออกอัลบั้มเดี่ยวชุดแรก (ออโต้ อีโรติก) ในสังกัด สมอลล์รูม ด้วยแนวเพลงสไตล์เพียวโฟล์ก ผ่านเครื่องดนตรีเพียงแค่ 2 ชิ้น คือ กีต้าร์โปร่ง และ ฮาร์โมนิก้า ควบคู่ไปกับอัลบั้มชุดที่สามของวงสเลอ (Boong)
อารักษ์ ในฐานะศิลปินเดี่ยว และนักแต่งเพลงถูกกระแสวิพากษ์วิจารณ์อย่างหนัก เรื่องสไตล์การร้องซึ่งได้รับอิทธิพลมาจาก บ็อบ ดีแลน และเนื้อหาของเพลงที่เสียดสีสังคม แต่ไม่นานนักหลังจากปล่อยซิงเกิลแรก "มาเลเซีย" กลับกลายเป็นเพลงฮิตติดปาก ขึ้นชาร์ตอันดับ 1 คลื่นวิทยุในไทยอยู่หลายสัปดาห์ ส่งผลให้ อารักษ์ ได้รับรางวัล คมชัดลึกอวอร์ด ครั้งที่ 8 สาขาศิลปินหน้าใหม่ยอดเยี่ยม ประจำปี พ.ศ. 2553
จนกระทั่งในวันที่ 9 ธันวาคม พ.ศ. 2554 อารักษ์ ประกาศถอนตัวออกจากวงสเลอ ด้วยเหตุผลเรื่องเวลาไม่ตรงกัน
ผลงาน > เพลง > อารักษ์ แอนด์ เดอะปีศาจแบนด์

ต่อมาในปี พ.ศ. 2555 อารักษ์ ได้ออกอัลบั้มชุดที่สอง (อารักษ์ แอนด์ เดอะปีศาจแบนด์) ในสังกัด บีลีฟ เรคคอร์ดส ร่วมกับ เดอะปีศาจแบนด์ ซึ่งในขณะนั้นประกอบด้วยสมาชิก 2 คน ได้แก่ วงศ์วริศ อาริยวัฒน์ (ชื่อเล่น : อัด ; ตำแหน่ง : แบนโจ) และ สุธัช นฤนาทวานิช (ชื่อเล่น : เนม ; ตำแหน่ง : ดับเบิ้ลเบส) ด้วยแนวเพลงสไตล์โฟล์กคันทรี่ โดยยังคงมีเนื้อหาของเพลงที่สะท้อนสังคม แต่ฟังสบายเข้าใจง่ายขึ้น หลังจากปล่อย 2 ซิงเกิลแรก "ไก่" ที่กลับมาสร้างความฮือฮาให้กับวงการดนตรีในไทยอีกครั้ง และ "สมศรี" ที่ได้รับคำชมอย่างล้นหลาม ด้วยเนื้อหาของเพลงที่เตือนใจวัยรุ่น เรื่อง การตั้งครรภ์ก่อนวัยอันควร ส่งผลให้ อารักษ์ และ วงเดอะปีศาจแบนด์ ได้รับรางวัล สีสันอวอร์ด ครั้งที่ 25 สาขาอัลบั้มยอดเยี่ยม และ สาขาบันทึกเสียงยอดเยี่ยม เพลง "ความรุนแรง" ประจำปี พ.ศ. 2555
หลังจากห่างหายไปนานกว่า 4 ปี อัลบั้มชุดที่สาม (เหล็กกับไม้) ของ อารักษ์ และ เดอะปีศาจแบนด์ ก็ได้ออกจำหน่ายในวันที่ 4 กุมภาพันธ์ พ.ศ. 2560 ในสังกัด วอท เดอะ ดัก ด้วยแนวเพลงสไตล์โฟล์คร็อค ขณะนี้อยู่ระหว่างการปล่อยซิงเกิลจากอัลบั้มที่ 4 โดยมีการปล่อยซิงเกิลใหม่เดือนละ 1 เพลง
| รายชื่ออัลบั้ม | รายละเอียด | รายชื่อเพลง |
| --- | --- | --- |
| ออโต้ อีโรติก |  ออกจำหน่าย : 1 กันยายน 2553  รูปแบบ : ซีดี, ดิจิตอลดาวน์โหลด  สังกัด : สมอลล์รูม |  ดอกไม้ตูม  เต้น  มาเลเซีย  ชิงช้าสวรรค์  แขวนอยู่บนเส้นด้าย  บ้านนอก  เจ้าเด็กน้อย  สิ่งที่สวยงามมักจะอยู่ไกลออกไป  ซาดิสม์  นอน  อดีต  ไม่รู้  ปากกาอันทรงพลัง  กระสุนปืน  ฉันจะคิดถึงเธอ |
| อารักษ์ แอนด์ เดอะปีศาจแบนด์ |  ออกจำหน่าย : 29 พฤศจิกายน 2555 รูปแบบ : ซีดี, ดิจิตอลดาวน์โหลด  สังกัด : บีลีฟ เรคคอร์ดส |  หนุ่มสาว  ไก่  แฟน  สมศรี  อ่องอ๊องเอ  รถสปอร์ต  ไมโครเวฟ  ความรุนแรง  ทีวี  บ้าน  หลอกฉันที  โจ-พล  ไม่เท่ากัน  งานศพ  ชิซึกะ (Demo)  หนุ่มสาว (Remix) |
| เหล็ก กับ ไม้ |  ออกจำหน่าย : 4 กุมภาพันธ์ 2560 รูปแบบ : ซีดี, ดิจิตอลดาวน์โหลด  สังกัด : วอท เดอะ ดั๊ก |  บอกฉันที  ร้อย  เพลงรัก  ฉันออกไปเต้นกับเพลงที่ไม่คิดจะฟัง  แพ้  บู๊  แทงหลัง  คิดถึง  ขู่  ชู้ทางกาย  พลังที่หว่างขา  รักนักร้อง  เดา  รอ  กายฉันว่ายน้ำไปใจฉันคิดถึงเธอ  อย่าเล่นกับไฟ |
| อาราโกชิน่า |  ออกจำหน่าย : 11 พฤศจิกายน 2562 รูปแบบ : ซีดี, ดิจิตอลดาวน์โหลด  สังกัด : วอท เดอะ ดั๊ก |  ไม่ต้องทำหรอกบุญ  รักเธอคนเดียว  สอนใคร  ไม่บอก  ผีเสื้อ  เธอเลิกยากเหมือนบุหรี่ |
| BIG |  ออกจำหน่าย : 26 สิงหาคม 2564 รูปแบบ : ดิจิตอลดาวน์โหลด  สังกัด : วอท เดอะ ดั๊ก |  เห็นหน้าเธอฉันเจอแต่ปัญหา (Problems)  เพื่อนที่ทำงาน (co-worker) Ft. TIMETHAI  หมา (Dog)  คนสวย (Beautiful one) Ft. AUTTA  อิจฉานายจัง (Envy)  ชื่อเก่า (Pet Names) |
| The Back Seat |  ออกจำหน่าย : 18 ตุลาคม 2565 รูปแบบ : ดิจิตอลดาวน์โหลด  สังกัด : วอท เดอะ ดั๊ก |  เบาะหลัง  อีลุ่ยฉุยแฉก  Teamwork Ft. PEE CLOCK  ผี (ghosted)  เชิญด่า (idc)(骂吧) |
| อกหัก ติดยา หมาตาย |  ออกจำหน่าย : รูปแบบ : ดิจิตอลดาวน์โหลด  สังกัด : วอท เดอะ ดั๊ก |  อยากเป็นเสี่ยเลี้ยงต้องทำไง (Sugar Daddy)  แฟนใหม่เธอใช้ไม่ได้ (Bad New Boy)  พาของคุณมาเอง (Bring Your Own) |
ผลงาน > เพลง > อื่น ๆ

| ปี | เพลง | หมายเหตุ | อ้างอิง |
| --- | --- | --- | --- |
| 2552 | Stupid Worm | Feat. Saitarn Karncharanwong | - |
| 2553 | สุดเขต (เธอ Get ก็ OK) | Feat. โก๊ะตี๋ อารามบอย, ตุ๊กกี้ ชิงร้อยชิงล้าน, พงศ์เทพ, The Jukks Ost.สุดเขตสเลดเป็ด | - |
| 2555 | แผลราตรี | Feat. มิราคูลัส | - |
| 2556 | ตอ | Feat. ศุภกรณ์ กิจสุวรรณ | - |
| 2556 | สิทธิ์ | - | - |
| 2557 | เหล้าจ๋า | Feat. สิงโต นำโชค Ost.รักหมดแก้ว |  |
| 2559 | โคจร | ฮาร์โมนิก้า Feat. จินตนัดดา ลัมะกานนท์ |  |
| 2559 | Lie | Ost.ดาวคะนอง | - |
| 2561 | เสือ | Ost.ขุนพันธ์ 2 |  |
| 2561 | รักมหาศาล (Epic Love) | Feat. ZERO HERO | - |
| 2564 | Real Eyes | Feat. Motley Flower, Numcha |  |
| 2564 | PHU CHAI | Feat. YOUNGGU, DIAMOND.MQT | - |
| 2565 | ฝากดูแล | Ost.ครูมะ ห้อง ป.3 ก. | - |
ผลงาน > ภาพยนตร์

บอดี้ศพ 19 (2550) และ รักสามเศร้า (2551) ผลงานภาพยนตร์ 2 เรื่องแรกของ อารักษ์ นอกจากจะทำให้ อารักษ์ รู้สึกว่าการแสดงเป็นเรื่องสนุกท้าทายแล้ว ความสำเร็จของภาพยนตร์ทั้ง 2 เรื่อง ยังส่งผลให้ อารักษ์ เริ่มเป็นที่รู้จักมากขึ้นในฐานะนักแสดง และ มีผลงานภาพยนตร์ต่อเนื่องในปีถัดมา
| พ> ศ. | เรื่อง | รับบท | หมายเหตุ |
| --- | --- | --- | --- |
| 2550 | บอดี้ศพ 19 | ชลสิทธิ์ (ชล) |  |
| 2551 | รักสามเศร้า | พายุ |  |
| 2551 | หวานขม บิทเทอร์สวีท บอย ป๊อด เดอะ ชอต ฟิล์ม | เป้ | ภาพยนตร์สั้น ตอน สิ่งที่ไม่เคยเปลี่ยน |
| 2552 | ความจำสั้นแต่รักฉันยาว | เก่ง |  |
| 2552 | เฉือน | ไท |  |
| 2552 | บุปผาราตรี 3.1 | พายุ | นักแสดงรับเชิญ |
| 2553 | ตุ๊กกี้ เจ้าหญิงขายกบ | เจ้าชายกบ | นักแสดงรับเชิญ |
| 2553 | มือปืนดาวพระเสาร์ | โอริโอ้ | นักแสดงรับเชิญ |
| 2553 | สุดเขตเสลดเป็ด | สุดเขต | - |
| 2554 | ซัก ซี้ด ห่วยขั้นเทพ | เป้ | นักแสดงรับเชิญ |
| 2554 | บางกอกกังฟู | โป้ง | - |
| 2554 | หมาแก่ อันตราย | โอริโอ้ | นักแสดงรับเชิญ |
| 2554 | 30+ โสด ออน เซล | จืด | - |
| 2554 | ส.ค.ส. สวีทตี้ | แทน | - |
| 2555 | วาเลนไทน์ สวีทตี้ | แทน | - |
| 2555 | รัก 7 ปี ดี 7 หน | เป้ | นักแสดงรับเชิญ |
| 2555 | เค้าเรียกผมว่าความรัก | คิว | - |
| 2555 | รักขม ๆ ในร้านขนมหวาน | กร |  |
| 2555 | กระท่อมผีป่า | วุ้น | ภาพยนตร์เฉลิมพระเกียรติ เทิดเกล้า จากคำสอนของพ่อ |
| 2556 | ยังบาว | เล็ก | - |
| 2557 | กาลครั้งหนึ่งจนวันนี้ | ต้น |  |
| 2558 | ซิงเกิลเลดี้ เพราะเคยมีแฟน | เข้ม | - |
| 2558 | แคท อ่ะ แว้บ แบบว่ารักอ่ะ | มอร์ |  |
| 2559 | ขุนพันธ์ 1 | เสือใบ | นักแสดงรับเชิญ |
| 2559 | ดาวคะนอง | ปีเตอร์ | - |
| 2559 | BANGKOK STORIES บางกอกสตอรี่ ตอน ข้าวสาร |  | - |
| 2561 | ขุนพันธ์ 2 | เสือใบ |  |
| 2562 | The Exchange โจรปล้นโจร | โจ |  |
| 2562 | Krabi, 2562 | เป้ อารักษ์ |  |
| 2564 | เรื่องผีเล่า | พีระ (พีท) |  |
| 2564 | 4 KINGS อาชีวะ ยุค 90 | ดา อินทร |  |
| 2566 | ขุนพันธ์ 3 | เสือใบ |  |
| 2566 | ดอยบอย | จิ |  |
| 2566 | POSTMAN ไปรษณีย์ 4 โลก | โด |  |
| 2567 | วัยหนุ่ม 2544 | เบียร์ |  |
| 2568 | แต่ง Monk | พระไทย |  |
ผลงานละคร > ละครโทรทัศน์

| พ> ศ. | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2552 | แจ๋วใจร้ายกับคุณชายเทวดา | ชาย ทัตเทพ | ช่อง 7 |  |
| 2553 | เธอกับเขาและรักของเรา | เปา | ช่อง 7 |  |
| 2555 | ศีล 5 คนกล้าท้าอธรรม | ซัน | ช่อง 5 | นักแสดงรับเชิญ ตอน มือปืน |
| 2555 | หมวดโอภาส เดอะซีรีส์ ปี 2 | เคน | ช่อง 9 | นักแสดงรับเชิญ ตอน โปรดส่งใครมารัก |
| 2556 | ซินเดอเรลล่ารองเท้าแตะ | บรรชา / บื้อ | ช่อง 7 |  |
| 2557 | Club Friday The Series 5 ความรักกับความลับ | นัท ‬ | จีเอ็มเอ็ม 25 | ตอน ความลับของคลิปขอแต่งงาน |
| 2558 | ‎เลือดตัดเลือด‬ | เตโช‬ (โชว) | ช่อง 7 เอชดี |  |
| 2558 | Club Friday The Series 6 ความรักไม่ผิด | ซุ่ย | จีเอ็มเอ็ม 25 | ตอน ผิดที่มากรัก |
| 2559 | I See You พยาบาลพิเศษ เคสพิศวง | หมอ เอ็ม อารยะ ชัยโกศล | จีเอ็มเอ็ม 25 |  |
| 2559 | Club Friday The Series 8 รักแท้มีหรือไม่มีจริง | บั๊ค | จีเอ็มเอ็ม 25 | ตอน รักแท้หรือแค่รักสนุก |
| 2560 | มายา | รชานนท์ (รชา) | ช่อง 7 เอชดี |  |
| 2560 | Bangkok รัก Stories | หมอก | จีเอ็มเอ็ม 25 | ตอน เก็บรัก |
| 2561 | บางกอกนฤมิต | คุณพจน์ / การันต์ ธีรโยธิน (กาก้า) | ช่องวัน 31 |  |
| 2561 | My Girl 18 มงกุฎ สุดที่รัก | ภูริช | ทรูโฟร์ยู |  |
| 2561 | Oh My Ghost ผีป่วนชวนมารัก | อาทิตย์ (ซัน) | ทรูโฟร์ยู |  |
| 2561 | The Missing | ผู้กอง อรรถพล วัฒนศิริ | Channel 5 | ละครร่วมทุนสร้างระหว่างประเทศ สิงคโปร์ - ไทย |
| 2562 | Club Friday The Series 10 รักนอกใจ | แม็ค | จีเอ็มเอ็ม 25 | ตอน เจ็บแต่ไม่จบ |
| 2562 | Great Men Academy สุภาพบุรุษสุดที่เลิฟ | ศิวกร วิเศษพิริยะ (เวียร์)​ | ไลน์ทีวี | Stand-In |
| 2562 | ตกกระไดหัวใจพลอยโจน | นายอำเภอชลชาติ พิทักษ์คุณธรรม (ชล) | จีเอ็มเอ็ม 25 |  |
| 2564 | อังคารคลุมโปง The Series ตอน นางรำ | ดล | จีเอ็มเอ็ม 25 |  |
| 2564 | แต้มรัก​ | หม่อมราชวงค์ นพคุณ คุนาบดินทร์ (คุณชาย ผอ.)​ | จีเอ็มเอ็ม 25 |  |
| 2564 | In Time With You ถึงห้ามใจก็จะรัก | ภณ | พีพีทีวี |  |
| 2564 | Me Always You รักวุ่นวาย ยัยตัวป่วน | กวินทร์ | ช่อง 3 เอชดี  Anhui TV |  |
| 2565 | เพลงบินใบงิ้ว​ | แนวไพร | อมรินทร์ทีวี |  |
| 2565 | ครูมะ ห้อง ป.3 ก. | ครูวิชัย วงศ์สำอางค์ / ครูมะ | ไทยพีบีเอส |  |
| 2566 | กามเทพก้นครัว | มานะ | เวิร์คพอยท์ 23 |  |
| 2566 | วาเลนไทน์ อะเกน มูไม่พัก..วันรักวนลูป |  | WeTV |  |
ผลงานละคร > ผู้กำกับภาพยนตร์

The Stone พระแท้คนเก๊ (2568)
ผลงานละคร > ภาพยนตร์สั้น

Day Dream (2552)
2 ขวบ (2555)
Before Friend Zone (2562)
ACROSS THE YOUNIVERSE (2562)
The Silence Phobia กลัวความเงียบ (2563)
ผลงานละคร > มิวสิกวิดีโอ

ยิ้ม - Instinct (2563)
ไปโรงเรียน - Balloon Boy (2563)
รู้อยู่ - D GERRARD (2565)
ลำใยลองกอง - ธงไชย แมคอินไตย์ (2565)
ผลงานละคร > พิธีกร

วีเจ ช่อง You2playTV เดือนสิงหาคม 2555
เกษตรซ้าด ช่องนิวทีวี
คนค้นฅน ช่องทีวีบูรพา
ชีวิตดีดี๊ ช่อง 3
เกษตร อีซี่ ช่องไทยพีบีเอส
อารักษ์ Around ช่องไทยพีบีเอส
ผลงานละคร > นักมวย

รายการ 10 Fight 10 ชกกับ ศรัณยู ประชากริช
ผลงานละคร > นักยูโด

รายการ CU JUDO TOURNAMENT 18 การแข่งขันยูโดสายขาว-เขียว โดย จุฬาลงกรณ์มหาวิทยาลัย ในวันที่ 16 มีนาคม 2562
ผลงานละคร > หนังสือ

สิ่งที่สวยงามมักจะอยู่ไกลออกไป (พิมพ์ครั้งแรกปี 2554)
เบญจา แสงจันทร์

| เบญจา แสงจันทร์ท> ม. |
| --- | --- |

สมาชิกสภาผู้แทนราษฎร   แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 7 สิงหาคม พ.ศ. 2567   (5 ปี 4 เดือน 14 วัน)
 
ข้อมูลส่วนบุคคล
เกิด: 17 สิงหาคม พ.ศ. 2522 (45 ปี) อำเภอหนองปรือ จังหวัดชลบุรี ประเทศไทย
พรรคการเมือง: อนาคตใหม่ (2561–2563)   ก้าวไกล (2563–2567) คณะก้าวหน้า (2567–ปัจจุบัน)
ทรัพย์สินสุทธิ: 5.11 ล้านบาท (พ.ศ. 2567)

เบญจา แสงจันทร์ (เกิด 17 สิงหาคม พ.ศ. 2522) อดีตสมาชิกสภาผู้แทนราษฎรแบบบัญชีรายชื่อ และอดีตกรรมการบริหารพรรคก้าวไกล
ประวัติ

เบญจา เกิดเมื่อวันที่ 17 สิงหาคม พ.ศ. 2522 ที่อำเภอหนองปรือ จังหวัดชลบุรี เป็นบุตรนายวิโรจน์ แสงจันทร์ และนางมนัสนันท์ ฐานศรีวัง สำเร็จการศึกษาระดับมัธยมศึกษา จากโรงเรียนชลราษฎรอำรุง และระดับปริญญาตรี รัฐประศาสนศาสตรบัณฑิต จากมหาวิทยาลัยรามคำแหง
เบญจามีความสนใจเกี่ยวกับกระดานสนทนา (เว็บบอร์ด) เช่น พันทิป.คอม ห้องราชดำเนิน, เว็บไซต์ของมหาวิทยาลัยเที่ยงคืน, และประชาไท ซึ่งประเด็นในการสนทนาค่อนข้างเปิดกว้าง และมีความเสรีทั้งในเชิงสังคมศาสตร์ มนุษยศาสตร์ ภายหลังรัฐประหารในประเทศไทย พ.ศ. 2549 เบญจาเริ่มมีความสนใจในด้านการเมืองยิ่งขึ้น เริ่มตามอ่านงานวิชาการต่างๆ ของนักวิชาการ อาทิ นิธิ เอียวศรีวงศ์, เกษียร เตชะพีระ, และ ชาญวิทย์ เกษตรศิริ